[Video] Besoek SA bestemmings speel-speel met dié MonopolyMonopoly Mzansi (Foto: Facebook) Tafelberg, die Krugerwildtuin, Kimberley se groot gat en die Addo-olifantpark – dié besienswaardighede tel onder van Suid-Afrika se mooiste toeristebestemmings wat jy nou, danksy die vervaardiger Hasbro, sommer ook speel-speel met Suid-Afrika se eie Mzansi Monopoly-bordspeletjie kan besoek. Hasbro, een van die wêreld se gewildste speelgoedvervaardigers, het vroeër vanjaar ŉ lys van gewilde Suid-Afrikaanse toersistebestemmings saamgestel en Monopoly-aanhangers die geleentheid gebied om vir 26 van dié bestemmings vir gebruik op die speelbord te stem. Die bordspeletjie is verlede week in Johannesburg bekendgestel – kompleet met ŉ lewensgrootte Monopoly-speletjie. Die 22 toeristebestemmings en vier vervoerpunte wat ingesluit is, is Tafelberg, die V&A Waterfront, Boulders-strand, Chapmanspiek-pad, Kirstenbosch, Robbeneiland, St. Francisbaai, Maboneng, Vilakazistraat in Soweto, Vierdelaan in Parkhurst, Nelson Mandela-plein, die Uniegebou, Gold Reef City, die Wieg van die Mensdom, die Krugerwildtuin, die Oyster Box-hotel, die Drakensberge, die gewilde Florida-pad, Ushaka Marine World, die Durbanse Waterfront, die Addo-olifantpark, Kimberley se groot gat, die Centurion Gautrein-stasie en die Kaapstad-, OR Tambo en Koning Shaka-lughawe. Mzansi Monopoly is reeds in speelgoedwinkels, asook by Game, Checkers en Makro beskikbaar. Vir meer inligting, besoek Monopoly Mzansi se Facebook-blad of webwerf. Bron: Atmosphere